খ্রিস্টপূর্ব ১০০০ অব্দের দিকে সুভাতে প্রথম মানব বসতি স্থাপিত হয়। আদি সুভাবাসীরা বাগান চাষ করত ও গৃহপালিত পশুপালন করত; তারা মৃৎশিল্পে পারদর্শী ছিল। ইউরোপীয়দের মধ্যে ১৭শ শতকে ওলন্দাজ অভিযাত্রীরা সর্বপ্রথম দ্বীপগুলি আবিষ্কার করে। ইউরোপীয়রা এখানে নারিকেল, তুলা ও চিনির বাগান বা প্ল্যান্টেশন স্থাপন করে। ১৮৪৯ সালে সুভা শহরটি প্রতিষ্ঠিত হয়। ১৮৭৪ সালে ব্রিটিশরা সুভা বন্দরের সুবিধা ভোগ করা জন্য দ্বীপটি দখল করে নেয়। ১৮৮২ সালে সুভা ফিজির ঔপনিবেশিক রাজধানীতে পরিণত হয়। ২য় বিশ্বযুদ্ধের সময় (১৯৩৯-১৯৪৫) সুভা মিত্রশক্তির নৌ ও বিমানবাহিনীর জন্য একটি অগ্রবর্তী ঘাঁটি হিসেবে কাজ করত। ১৯৫২ সালে এটিকে শহরের মর্যাদা দেওয়া হয়। ১৯৭০ সালের ১০ই অক্টোবর ব্রিটিশ ফিজি দ্বীপপুঞ্জের নিয়ন্ত্রণ ছেড়ে দিলে সুভা স্বাধীন ফিজির রাজধানীতে পরিণত হয়। ১৯৮৭ সালে সুভাতে সংঘটিত একটি কু-এর কারণে ফিজিকে কমনওয়েলথ অফ নেশনস থেকে বহিস্কার করা হয়।

শহরের বিবরণ
ইতিহাস
অর্থনীতি ও পরিবহন
জনতত্ত্ব